YouTube पोस्ट समाप्त, 1

या मुलाखतीचा संपादित अंश आम्ही इथे प्रसिद्ध करत आहोत....

राज्यात कोरोनाग्रस्तांची संख्या वाढते आहे. अन्य देशांच्या तुलनेत आपल्याकडे कोरोनामुळे मृतांचं प्रमाण कमी आहे. हा आकडा का वाढतोय? आपण त्यावर नियंत्रण का मिळवू शकलेलो नाही?

मुंबईची आर्थिक, सामाजिक आणि भौगोलिक परिस्थिती आणि लोकसंख्या समजून घेणं आवश्यक आहे. मुंबईतली 50 टक्के लोकसंख्या त्यांना परवडणाऱ्या घरांमध्ये, म्हणजेच झोपडपट्ट्यांमध्ये राहते. लोकसंख्येची घनता प्रचंड आहे. कामकाजाच्या निमित्ताने लोकांचा एकमेकांशी येणारा संपर्क अधिक आहे. त्यामुळे मुंबईसह ठाण्यात, पुण्यात कोरोना रुग्णांची संख्या वाढते आहे.

नियतीशिवाय आपल्याला कोणाला दोष देता येणार नाही. माझ्या मतदारसंघात कळव्यात कोरोनामुळे एकाचा मृत्यू झाला. त्याच जागी बसलेल्या अन्य काहीजणांना संसर्ग झाला. आता यात कोणाचा दोष म्हणायचा? प्रत्येक सरकार आपापल्यापरीने युद्धपातळीवर काम करते आहे.

कोरोनासंदर्भात तत्परतेने अंमलबजावणीचा विचार केला तर महाराष्ट्र सरकारचं नाव घ्यावं लागेल. केंद्र सरकारने संपूर्ण देशभर लॉकडाऊन घोषित करण्याआधीच महाराष्ट्र सरकारने असा नि... आणखी 4000 वर्णांसाठी लेख सुरू ठेवा:
र्णय घेतला होता. ज्या पद्धतीने महाराष्ट्र सरकार काम करतंय, ते वाखाणण्याजोगं आहे. 

विरोधी पक्षनेते देवेंद्र फडणवीस बीबीसी मराठीला दिलेल्या मुलाखतीत म्हणाले होते, काही विशिष्ट मोहल्यांमध्ये कोरोना रुग्णांची संख्या वाढते आहे. तिथे लॉकडाऊन पाळला जात नाहीये. त्यांनी मुंब्रा-कळव्याचं नाव घेतलं होतं. देवेंद्र यांनी तुमचं नाव घेऊन टीका केली होती. काही मंत्री लॉकडाऊनचे नियम मोडणाऱ्यांना पाठीशी घालत आहेत, असं ते म्हणाले होते. तुमचं यावर काय म्हणणं आहे?

त्यांनी उल्लेख केला त्या मोहल्ल्यात आतापर्यंत दोन पेशंट सापडले आहेत. मला माहीत नाही की देवेंद्रजींना कोणत्या व्याधीने पछाडलं आहे. सागर बंगल्यात बसून जसं धृतराष्ट्राला संजय बातम्या देत होता, तसा धृतराष्ट्र बनण्याचा प्रयत्न देवेंद्रजी करत आहेत. ही अतिशय दुर्दैवाची बाब आहे.

देवेंद्रजींच्या माहितीसाठी सांगतो की, राज्यातल्या अनेक डॉक्टर्सनी पेशंट्सना तपासणं बंद केलं, तेव्हा पवार साहेबांनी अपील केलं की डॉक्टरांनी सेवेत रुजू व्हावं. कळव्यात 12 कम्युनिटी क्लिनिक्स सुरू झाले. मुंब्र्यात कोरोना हॉस्पिटल आणि कोरोना क्लिनिक सुरू झालं. अत्यंत शिस्तीने 400 मोटारसायकली जमा झाल्या आहेत. देवेंद्रजी असं का म्हणाले मला माहिती नाही.

जेव्हा दिवे लावण्याचा संदेश आला, तेव्हा त्याला विरोध करणाऱ्यांपैकी मी होतो. वैज्ञानिक काळात दिवे लावून काय मिळणार, मला माहिती नाही. जनतेला निधी गोळा करण्यासाठी अपील केलं असतं तर आपण एक फंड उभा केला असता.

मला देवेंद्रजींना विचारायचं आहे की - मी त्वेषाने का बोलतो? जेव्हा देशात पहिल्यांदा कोरोनाचे रुग्ण आढळले. बाहेरच्या देशातून प्रवास करून आलेली माणसं होती. हे लक्षात आलेलं असतानादेखील आपण ट्रंप यांच्या स्वागतासाठी 50,000 लोकांचा मेळावा घेत होतो, तेव्हा कोरोना पसरत होता. कोण महत्त्वाचं होतं- ट्रंप की आपल्या देशातला सर्वसामान्य माणूस? 

नरेंद्र मोदींना या आजाराचं गांभीर्य वेळीच लक्षात आलं नाही, असं तुम्हाला म्हणायचं आहे का? 

होय, माझं हे स्पष्ट मत आहे की पंतप्रधान नरेंद्र मोदींना या आजाराचं गांभीर्य लक्षात आलं नाही. 19 आणि 20 फेब्रुवारीच्या दरम्यान काँग्रेस नेते राहुल गांधी यांनी कोरोनासंदर्भात ट्वीट केलं. "हा विषाणू विनाशकारी आहे, भारताला उद्ध्वस्त करू शकेल, अशी या विषाणूची ताकद आहे" असं त्यांनी म्हटलं होतं. तेव्हा नरेंद्र मोदींचं ट्वीट होतं - 'लिट्टी चोखा...